Source: http://www.urso.gov.sk/?q=Informa%C4%8Dn%C3%BD%20servis/Tla%C4%8Div%C3%A1%20a%20formul%C3%A1re/%C5%A0tandardy%20kvality/Postup%20pri%20uplat%C5%88ovan%C3%AD%20%C5%A1tandardu%20kvality%20pod%C4%BEa%20%C2%A7%203%20p%C3%ADsm.%20c%29
Timestamp: 2018-11-15 18:39:44+00:00
Document Index: 17141813

Matched Legal Cases: ['§ 3', '§ 3', '§ 3', '§ 55', '§ 55', '§ 3', '§ 55', '§ 3', '§ 3', '§ 5', '§ 8', '§ 3', '§ 5', '§ 8']

Postup pri uplatňovaní štandardu kvality podľa § 3 písm. c) vyhlášky č. 236/2016 Z. z. ktorou sa ustanovujú štandardy kvality prenosu elektriny, distribúcie elektriny a dodávky elektriny | Úrad pre reguláciu sieťových odvetví
1. K štandardu kvality podľa § 3 písm. c) druhý bod vyhlášky č. 236/2016 Z. z.
Tento štandard kvality sa uplatní v prípade, ak na odstránenie príčin nekvality napätia nestačí jednoduché prevádzkové opatrenie podľa § 3 písm. c) prvý bod vyhlášky č. 236/2016 Z. z., ale je potrebné vykonať okrem technických opatrení aj drobné stavebné práce, na ktoré sa nevyžaduje stavebné povolenie podľa § 55 ods. 1 zákona č. 50/1976 Zb. v znení neskorších predpisov, ani sa na tieto práce nevzťahuje ohlasovacia povinnosť podľa § 55 ods. 2 uvedeného zákona.
2. K štandardu kvality podľa § 3 písm. c) tretí bod vyhlášky č. 236/2016 Z. z.
Tento štandard kvality sa uplatní v prípade, ak je príčina nekvality napätia odstrániteľná stavebno-technickým opatrením na ktoré sa vyžaduje stavebné povolenie, alebo ak sa na toto stavebno-technické opatrenie vzťahuje ohlasovacia povinnosť (§ 55 ods. 1 alebo 2 zákona č. 50/1976 Zb. v znení neskorších predpisov).
3. K lehote na odstránenie príčin nekvality napätia podľa § 3 písm. c) tretí bod vyhlášky č. 236/2016 Z. z.
Ak prevádzkovateľ sústavy podá návrh na vydanie územného rozhodnutia podľa § 3, alebo ohlási drobnú stavbu alebo stavebné úpravy podľa § 5 a 6, alebo požiada o vydanie stavebného povolenia podľa § 8 (odkazy na paragrafy vyhlášky č. 453/2000 Z. z.) v lehote 180 dní odo dňa odoslania oznámenia koncovému odberateľovi elektriny, že podanie o zníženej kvalite napätia je oprávnené a príčina nekvality napätia je odstrániteľná stavebno-technickým opatrením, lehota 12 mesiacov začne plynúť
od dátumu ohlásenia drobnej stavby alebo stavebných úprav, ak stavebný úrad nerozhodne, že podliehajú stavebnému povoleniu,
od právoplatnosti stavebného povolenia.
Ak prevádzkovateľ sústavy nepodá návrh na vydanie územného rozhodnutia podľa § 3, alebo neohlási drobnú stavbu alebo stavebné úpravy podľa § 5 a 6, alebo nepožiada o vydanie stavebného povolenia podľa § 8 (odkazy na paragrafy vyhlášky č. 453/2000 Z. z.) v lehote 180 dní odo dňa odoslania oznámenia koncovému odberateľovi elektriny, že podanie o zníženej kvalite napätia je oprávnené a príčina nekvality napätia je odstrániteľná stavebno-technickým opatrením, lehota 12 mesiacov začne plynúť od dátumu odoslania predmetného oznámenia.